**OPIS POSLOVA I PODACI O PLAĆI**

**JAVNI NATJEČAJ**

**za imenovanje glavnog tajnika/ce Ministarstva**

**regionalnoga razvoja i fondova Europske unije**

 **(„Narodne novine“, br. 147/20)**

**GLAVNO TAJNIŠTVO**

**GLAVNI TAJNIK/ICA (radno mjesto br. 8.) -** 1 izvršitelj/ica na razdoblje od četiri godine

***Opis poslova:***

Rukovodi, upravlja i organizira rad Glavnog tajništva te tehnički usklađuje rad uprava i drugih unutarnjih ustrojstvenih jedinica Ministarstva; rukovodi planiranjem, pripremom, provedbom i provodi nadzor nad provedbom poslova i zadataka poslovnih procesa iz djelokruga, uključujući razvoj novih koncepata, rješavanje strateških zadaća; koordinira donošenje godišnjeg plana rada i izvješća o izvršenju godišnjeg plana rada Ministarstva; koordinira poslove izrade nacrta prijedloga zakona, procjene učinaka propisa, savjetovanja sa zainteresiranom javnošću; nadzire i usklađuje poslove izrade ugovora i internih akata iz nadležnosti Glavnog tajništva i provodi kontrolu njihovog izvršenja; koordinira poslove zastupanja Ministarstva u upravnim i drugim sporovima; poduzima mjere za osiguranje učinkovitosti u radu državnih službenika i namještenika, brine o planiranju, razvoju i upravljanju ljudskim potencijalima, o urednom i pravilnom korištenju imovine i sredstava za rad; brine o poslovima vezanim uz provođenje postupaka nabave i javne nabave za potrebe rada Ministarstva; obavlja i druge poslove po nalogu ministra.

**PODACI O PLAĆI:**

Plaću radnog mjesta državnog službenika čini umnožak koeficijenta složenosti poslova radnog mjesta i osnovice za izračun plaće, uvećan za 0,5% za svaku navršenu godinu radnog staža.

Osnovica za izračun plaće za državne službenike i namještenike od 1. lipnja 2020. do 31. prosinca 2020. godine iznosi 5.809,79 kuna, a utvrđena je Dodatkom III. Kolektivnog ugovora za državne službenike i namještenike („Narodne novine“, br. 66/20).

Koeficijent složenosti poslova radnog mjesta glavnog tajnika iznosi 4,549, a utvrđen je člankom 151.a Zakona o državnim službenicima („Narodne novine“, br. [92/05](https://www.zakon.hr/cms.htm?id=33053), [140/05](https://www.zakon.hr/cms.htm?id=33055), [142/06](https://www.zakon.hr/cms.htm?id=33057), [77/07](https://www.zakon.hr/cms.htm?id=33059), [107/07](https://www.zakon.hr/cms.htm?id=33061), [27/08](https://www.zakon.hr/cms.htm?id=33063), [34/11](https://www.zakon.hr/cms.htm?id=33065), [49/11](https://www.zakon.hr/cms.htm?id=33067), [150/11](https://www.zakon.hr/cms.htm?id=33069), [34/12](https://www.zakon.hr/cms.htm?id=33071), [49/12](https://www.zakon.hr/cms.htm?id=33073), [37/13](https://www.zakon.hr/cms.htm?id=33075), [38/13](https://www.zakon.hr/cms.htm?id=33077), [01/15](https://www.zakon.hr/cms.htm?id=33079), [138/15](https://www.zakon.hr/cms.htm?id=33081), [61/17](https://www.zakon.hr/cms.htm?id=33083), [70/19](https://www.zakon.hr/cms.htm?id=39885), [98/19](https://www.zakon.hr/cms.htm?id=40761)).